వివేక్ ఠాకూర్

వివేక్ ఠాకూర్ (జననం 27 నవంబర్ 1969) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో నవాడా లోక్‌సభ నియోజకవర్గం నుండి 18వ లోక్‌సభకు ఎన్నికయ్యాడు. 
రాజకీయ జీవితం
వివేక్ ఠాకూర్ ఢిల్లీ యూనివర్సిటీలోని కిరోరి మాల్ కాలేజీ నుంచి పొలిటికల్ సైన్స్‌లో పిజి చేసి ఆ తరువాత ఎల్‌ఎల్‌బీ పూర్తి చేశాడు.
రాజకీయ జీవితం
వివేక్ ఠాకూర్ తన తండ్రి కేంద్ర మాజీ మంత్రి సీ.పీ. ఠాకూర్ అడుగుజాడల్లో రాజకీయాల్లోకి వచ్చి పార్టీలో వివిధ హోదాల్లో పని చేసి 2013లో జరిగిన శాసనసమండలికి జరిగిన ఉప ఎన్నికలో పోటీ చేసి శాసనమండలి సభ్యుడిగా ఎన్నికయ్యాడు. ఆయన 2015లో శాసనసభ ఎన్నికలలో బ్రహ్మపూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాయడు. ఆయన ఆ తరువాత భారతీయ జనతా యువమోర్చా జాతీయ ఉపాధ్యక్షుడిగా పని చేసి 2020లో జరిగిన రాజ్యసభ ఎన్నికలలో బీహార్ నుండి రాజ్యసభకు ఎంపీగా ఏకగ్రీవంగా ఎన్నికయ్యాడు. 

వివేక్ ఠాకూర్ 2024లో జరిగిన లోక్‌సభ ఎన్నికలలో నవాడా లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆర్జేడీ అభ్యర్థి శ్రవణ్ కుష్వాహపై 67,670 ఓట్లు మెజారిటీతో గెలిచి తొలిసారి ఎంపీగా లోక్‌సభకు ఎన్నికయ్యాడు.

మూలాలు

వర్గం:బీహార్ నుండి ఎన్నికైన రాజ్యసభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:బీహార్ వ్యక్తులు
వర్గం:బీహార్ రాజకీయ నాయకులు